|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 11.08- 17.08.2023 г. (33-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 29 случая на заразни заболявания, от които:

1. Грип и остри респираторни заболявания (ОРЗ) - 19 случая.

Общата заболяемост от грип и ОРЗ за областта е 23,97 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 6 | 7 | - | 6 | - | 19 | 23,97 %оо |

1. 2 регистрирани случая на заболели от COVID-19. Заболяемост за областта за 14 дни на 100 000 жители към 21.08.2023г. – 2,39 %000 при 6,24 %000 за РБългария.
2. 6 случая на въздушно- капкови инфекции - 5 на варицела и 1 на туберкулоза;
3. 1 случай на чревна инфекция - колиентерит;
4. 1 случай на инфекция с множествен механизъм на предаване - сифилис;
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ - 18.

Извършени епидемиологични проучвания на регистрирани заразни болести - 10 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 10 бр. проби околна среда.

През **консултативния кабинет по СПИН /КАБКИС/** е преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 4 проверки на лечебни заведения за болнична помощ по Наредба 3 от 2019 г. за субсидиране на ЛЗБП. Няма установени нарушения.

Извършени 3 бр. проверки на лица, практикуващи неконвенционални методи за въздействие върху индивидуалното здраве.

Подготвени и изпратени са документи за заличаване на регистрация към Изпълнителна Агенция Медицински надзор на 1 ЛЗ.

За периода в РКМЕ са приети и обработени 56 медицински досиета, извършени са 84 справки, изготвени са 53 преписки и 106 бр. МЕД за протокола за ТП на НОИ, проверени са 72 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **6** проектни документации, издадени са **6** здравни заключения. Извършени са **5** проверки на обекти с обществено предназначение (ООП) в процедура по регистрация, включително и по предписания. Издадено е **1** предписание за предприемане на задължителни хигиенни мерки. Регистриран е **1** обект с обществено предназначение.

През периода са извършени общо **129 основни проверки** по текущия здравен контрол. Реализираните **насочени проверки са** **общо 222: 88** от тях са извършени във връзка с контрола по тютюнопушенето и продажбата на алкохол; **5** – по спазване забраната за продажба и употреба на диазотен оксид (райски газ); **79** – контрол върху ДДД-мероприятията; **7** – проверки по сигнали; **2** – по изпълнение на предписания; **2**– тематични проверки за контрол на козметични продукти с предявени неправомерни претенции; **7** – тематични проверки за оценка на водоспасителната дейност, обезопасяването и хигиенното състояние на морските плажове; проверени са **32** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико- химичен и микробиологичен контрол – **16** бр.проби – от тях **5** бр. проби не съответстват(2 - по физико-химичен показател „нитрати“; 2 - по микробиологичен показател „Колиформи“ и 1 – по микробиологични показатели „Колиформи“ и „Микробно число“).

Във връзка с провеждане на насочен здравен контрол са изследвани по физико-химични и микробиологични показатели – **2** бр. проби, които не съответстват по микробиологичен показател „Колиформи“.

Минерални води: микробиологичен контрол – **8** бр.проби, от тях **1** проба не съответства по показател „Колиформи“.

Води за къпане:

* морски води: извършено е пробонабиране от **6** зони за къпане и микробиологични изследвания на **6** бр. проби – няма отклонения от здравните норми.
* води от плувни басейни: физико-химичен и микробиологичен контрол – **1** проба, която е стандартна;

Във връзка с провеждане на насочен здравен контрол са изследвани по физико-химични и микробиологични показатели – **6** бр. проби води от плувни басейни, от тях **2** бр. проби не съответстват (1 - по физико-химични показатели „амоняк“ и „перманганатна окисляемост“ и микробиологични показатели „Общ коли-титър“ и „Ешерихия коли-титър“; 1 – по микробиологичен показател „Общ коли-титър“).

Козметични продукти: микробиологичен контрол – **3** бр. проби – съответстват на нормативните изисквания.

Биоциди и дезинфекционни разтвори: не са пробонабирани.

Физични фактори на средата: измерване на шум във връзка с постъпили жалби в **6** бр. обекти - в **4** бр. обекта са констатирани наднормени нива на шум.

По отношение на констатираните отклонения от здравните норми са предприети следните **административно-наказателни мерки:**

- издадена е **1** заповедза спиране реализацията и пренасочване на продукти със значение за здравето;

- съставени са **3** акта за установени административни нарушения, 1 от които на юридическо лице.

**Дейности по профилактика на болестите и промоция на здравето (ПБПЗ):**

Проведени са **2** масови прояви с **215** участници в морските зони на с. Кранево и гр. Балчик във връзка с Националната лятна АНТИСПИН кампания, раздадени са **70** бр. здравно-образователни материали и **150** бр. презервативи. Оказани са **4** методични дейности на **4** медицински лица.

По повод провеждането на Националната лятна АНТИСПИН кампания 14-31.08.2023 г. е разпространен информационен бюлетин до местните медии.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **11.08- 17.08.2023 г.** по чл. 56 от Закона за здравето са извършени **82** проверки в **82** обекта (5 обекта за хранене и развлечения, 1 детскo и учебнo заведениe, 75 други закрити обществени места по смисъла на § 1а от допълнителните разпоредби на Закона за здравето, 1 откритo общественo мястo). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*